jkorsvik/nowiki_second_scrape_merged huggingface dataset:
Daniel (sang)

«Daniel» var en stor britisk slager. Den ble spilt inn på plate av Elton John i juni 1972. Den ble utgitt på single for DJM Records 26. mars 1973 og var også med på albumet Don't Shoot Me I'm Only the Piano Player samme år. Produsent var Gus Dudgeon.
Melodien var skrevet av Elton John og teksten var skrevet av Bernie Taupin.


== Sangen ==
Bernie Taupin skrev «Daniel» inspirert av hendelser i Vietnamkrigen. Teksten (som innbefattet et vers i det opprinnelige utkastet som ble kuttet ut fra den ferdige versjonen) beskriver en fiktiv veteran som ble blindet som et resultat av krigen («Your eyes have died/but you can see more than I») og som reiste til Spania for å komme bort fra de som var rundt ham hjemme («Do you feel the pain/of the scars that won't heal ?»). De innbefattet hans yngre bror, ut fra hvis synspunkt historien blir fortalt.««Daniel» hadde vært den mest feiltolkede sangen vi noensinne har skrevet», forklarte Taupin i tributtprosjektet Two Rooms.
«Historien var om en fyr som reiste tilbake til en liten by i Texas og som returnerte fra Vietnam-krigen. De priste ham da han kom hjem og behandlet ham som en helt. Men han ønsket kun å reise hjem, reise tilbake til gården og forsøke å komme tilbake til det livet han hadde levd før. Jeg ønsket å skrive noe som var positivt innstilt til de menneskene som kom hjem».
Melodisk og instrumentalt likner sangen meget på Elton Johns slager, «Little Jeannie», fra 1980. 


== Coverversjoner ==
Wilson Phillips utgav en coverversjon på albumet Two Rooms: Celebrating the Songs of Elton John & Bernie Taupin i [1991.
Bonnie 'Prince' Billy & Tortoise utgav «Daniel» på albumet The Brave and the Bold i 2005.
Det amerikanske alternativrockbandet Fuel har også utgitt en cover-versjon av sangen på albumet Something Like Human.
Den japanske ukulele-rockduoen Petty Booka utgav «Daniel» på albumet Blue Lagoon of Petty Booka.


== Norsk versjon ==
Arve Sigvaldsen har skrevet en norsk tekst. På norsk bærer den også tittelen «Daniel».


=== Innspilling ===
Inger Lise Rypdal med Knut P. Knutsens orkester. Utgitt på singlen Talent TS 013 i 1973.


== Listeplasseringer ==


== Referanser ==
Jasmin (navn)

Jasmin er et kvinnenavn med opprinnelse i persiske jasamin, «sjasmin». Utbredte varianter av navnet er: Jasmine, Yasmin, Yasmine, Jasmina, og Yasmina. Jasmin er et mannsnavn i de sørslaviske språkene, mens kvinner heter Jasmina.


== Etymologi ==

Jasmin har opprinnelse i persiske jasamin (persisk: یاسمن), «sjasmin».
Jasmine er den engelske formen av navnet, og er også det engelske navnet på planten sjasmin. Navnet har også en rekke andre varianter.


== Utbredelse ==
Jasmin var i Sverige mest populært på 1980- og 1990-tallet. Jasmine var i Sverige mest populært på 1980- og 1990-tallet.
Jasmin har navnedag 9. juli i Finland.
Jasmin er svært mye brukt i Iran og Palestina. Formene Jasmina og Jasminka er svært vanlige i Bosnia-Hercegovina.
Tabellen nedenfor gir en detaljert oversikt over populariteten til kvinnenavnet Jasmin og varianter av dette i noen av de landene hvor statistikk er tilgjengelig.
Mannsnavnet Jasmin er vanlig i Iran, Bosnia-Hercegovina og Kroatia.
Tabellen nedenfor gir en detaljert oversikt over populariteten til mannsnavnet Jasmin og varianter av dette i noen av de landene hvor statistikk er tilgjengelig.


== Kjente personer med navnet ==
Personene i listen er ordnet kronologisk etter fødselsår.

Jasmina Tešanović (f. 1954), serbisk feminist
Jasmine Guy (f. 1962), amerikansk skuespiller, sanger og danser
Yasmin Le Bon (f. 1964), britisk-iransk modell
Jasmin Tabatabai (f. 1967), iransk-tysk skuespiller
Yasmine Bleeth (f. 1968), amerikansk Baywatch-skuespiller
Yasmin Levy (f. 1975), israelsk sanger
Jazmin Grace Rotolo (f. 1992), datter av fyrst Albert II av Monaco
Jazmin Whitley, amerikansk klesdesigner
Jasmine Neve, australsk orienteringsløper
Yasmine Galenorn, forfatter


== Referanser ==


== Eksterne lenker ==

(en) Behind the Name: Jasmin
(en) Think Baby Names: Jasmin
NUUG

NUUG (Norwegian Unix User Group) er en ikke-kommersiell forening som arbeider for utbredelse av UNIX-liknende systemer, fri programvare og åpne standarder i Norge. Foreningen ble stiftet 7. juni 1984. NUUG er tilknyttet USENIX som en nasjonal gruppe. Det er per januar 2020 212 medlemmer, hvorav ca. 116 er medlem under bedrift.  NUUG har månedlige medlemsmøter som tas opp på video og streames på Internett.


== Historie ==
NUUG var opprinnelig en norsk nasjonal gruppe innen European Unix Users Group (EUUG), senere EurOpen (en). NUUG etablerte selskapet EUnet (en) Norge AS i 1993 og var en av de første som tilbød Internett kommersielt i Norge. Foreningen solgte seg ut i 1998 og plasserte pengene i en nyopprettet stiftelse, NUUG Foundation.


=== Ledere ===
NUUG har siden stiftelsen i 1984 hatt følgende ledere:

2020–i dag: Peter N. M. Hansteen
2018–2020: Martin Langsjøen
2013–2018: Hans-Petter Fjeld
2003–2013: Petter Reinholdtsen
1996–2003: Vidar Bakke
1993–1996: Andreas Hope
1991–1993: Arne Asplem
1990–1991: Steinar Overbeck Cook
1988–1990: Tom Rojahn
1984–1988: Bjørn Myhrhaug


== NUUG og HiOs pris for fremmelse av fri programvare ==
Prisen er et samarbeid mellom NUUG og Høgskolen i Oslo med finansiering i fra NUUG Foundation. Ble først delt ut i 2002 og går til en person eller en gruppe i Norge som har bidratt til utviklingen av, eller fremmet bruk av Linux, *BSD eller andre UNIX-lignende operativsystemer, åpen kildekode, fri programvare og åpne standarder.


=== Tidligere vinnere ===
2012: Fornyings- administrasjons og kirkedepartementet
2009: Øyvind Kolås
2008: Elektronisk Forpost Norge (EFN), for deres arbeid med åpne standarder.
2007: Linpro AS
2006: Stiftelsen åpne kontorprogram på norsk
2005: eZ Systems for publiseringssystemet eZ publish CMS
2004: Snøfrid Kleppe, Astri Kleppe og Conrad Newton for Snøfrix
2003: Trolltech AS, for produktet Qt
2002: Skolelinuxprosjektet


== Prisen for årets fri programvare-kommune ==
Prisen gis til en kommune eller fylkeskommune i Norge som har, bruker og utvikler fri programvare med stor delingsverdi for andre. Prisen er et samarbeid mellom NUUG, NUUG foundation, Friprogsenteret og Høgskolen i Oslo. Den ble delt ut for første gang i 2009.


=== 2009 ===
Kongsberg kommune vant prisen for sitt omfattende arbeid med fri programvare. Juryen bestod av Knut Helland (leder), Geir Graf, Bjørn Venn, Line Richardsen og Christer Gundersen (sekretær).


== Se også ==
Linux User Group
FiksGataMi


== Referanser ==


== Eksterne lenker ==
(no) Offisielt nettsted 
(no) Mate-URL 
(no) NUUG på Facebook 
(no) NUUG på YouTube 
(no) NUUG på frikanalen
(no) Prisen for fremme av fri programvare i Norge
Gerhard Stoltz (1874–1962)

Gerhard Stoltz (født 30. mai 1874 i Sandviken i Bergen, død 7. februar 1962 i Bergen), norsk skolemann og filolog.Stoltz tok examen artium i 1892 og filologisk embetseksamen høsten 1899. Han var skolebestyrer ved Hambros skole i Bergen fra 1909 til 1916 og lektor fra 1916 til 1927. Han var rektor ved Bergen katedralskole fra 1927, men ble avsatt av okkupasjonsmakten i august 1942, for så å gjeninnsettes 8. mai 1945 før han gikk av i desember samme år.Sammen med Amund B. Larsen utgav han dialektutredningen Bergens bymaal (1911–1912). Han publiserte også en rekke artikler innenfor samme emne.


== Referanser ==


== Kilder ==
Digitalarkivet: Litt om bergensk brød
Frode Nielsen Børfjord

Frode Nielsen Børfjord (født 5. november 1963 i Hammerfest) er en norsk redaktør, journalist, forfatter og tv-dokumentarprodusent.


== Liv og virke ==
Han er sønn av pressemannen Reidar Nielsen, som blant annet var redaktør i Finnmark Dagblad og på 1960-tallet ble redaktør i avisa Nordlys.Børfjord utga høsten 2009 boken Tause menn : Scener fra den kalde krigen på Cappelen Damm forlag. Boka handler om hvordan den kalde krigen påvirket norsk historie mellom 1945 og 2009. I boken refereres det blant annet til et hemmelighetstemplet telegram som ifølge et oppslag i avisen Verdens Gang «tyder på at kronprinsesse Märtha var i kontakt med tyskerne». Telegrammet var fra den tyske diplomaten, dr. Hans Thomsen.
Sammen med Jørn Norstrøm og Ola Haram vant Børfjord Gullruten i 2013 i kategorien «Beste nyhetssending eller aktualitetsprogram» for Brennpunkt-dokumentaren Infiltratøren i 2013. Frode N. Børfjord har vært styremedlem, nestleder og leder for Stiftelsen for en Kritisk og Undersøkende Presse (SKUP).


== Referanser ==
Nattønsket

Nattønsket har flere betydninger:

Nattønsket (radioprogram) – radioprogram på NRK P1
Nattønsket (roman) – roman av Anne B. Ragde
Mátra

Mátra er en fjellkjede nord i Ungarn, mellom dalførene til elvene Tarna i øst og Zagyva i vest. Mátrafjellene er en del av Északi-középhegység (Nordfjellene), som igjen er en del av Vest-Karpatene. Det høyeste punktet er Kékes, også kalt Kékestető (1 014 m), som også er Ungarns høyeste fjelltopp.


== Byer i Mátra ==
Gyöngyös
Pásztó
Bátonyterenye


== Referanser ==


== Eksterne lenker ==
(en) Mátra – kategori av bilder, video eller lyd på Commons 
(en) Mátra – galleri av bilder, video eller lyd på Commons 
(en) Mátra-guide
Galteryggen

Galteryggen  er en ås på grensa mellom Marker og Rakkestad kommune i Østfold. Den ligger vest for Bøensfjorden og har en høyde på 296 meter over havet.


== Se også ==
Fjell i Østfold


== Referanser ==


== Eksterne lenker ==
«Merket på Galteryggen». 18. mars 2012. Arkivert fra originalen 20. oktober 2016. Besøkt 27. oktober 2016.
Nordre Stange varde

Nordre Stange varde er  en ås på grensen mellom Indre Østfold kommune og Marker kommune i Viken. Den har en høyde på 291 meter over havet og er det høyeste punktet i tidligere Eidsberg kommune. På høyden er det et utsikttårn og det er blåmerket sti fra Ørje, Rakkestad og Mysen.
1,5 kilometer lenger sør ligger Søndre Stange varde som har en høyde på 277 moh. På begge Stange varder ligger det åsrøyser; gravrøyser antakelig fra bronsealderen. Slike røyser finner man ofte på gamle delelinjer, og som i dette tilfellet langt til skogs. Disse to røysene, sammen med Trollbergrøysa i Hærland, antyder at delene mellom de tre nåværende kommunene skriver seg fra meget gammel tid, kanskje 3-4000 år gamle.


== Se også ==
Fjell i Østfold


== Fotnoter ==


== Referanser ==
Trond Arntzen

Trond Arntzen (født 14. oktober 1974) er en norsk forfatter. Han debuterte i 2007 med novellesamlingen Du er ikke den eneste på Aschehoug forlag. Han har også skrevet flere manus for teater og film.


== Eksterne lenker ==
Presentasjon av Trond Arntzen i Forfatterkatalogen på Forfattersentrums nettsider
Om Trond Arntzen på Aschehougs nettsider Arkivert 2. april 2015 hos Wayback Machine.
Anmeldelse i Aftenposten
Anmeldelse i NRK
Anmeldelse i Dagbladet
Hekollen

Hekollen  er en ås i Eidsberg i Indre Østfold kommune i Viken. Den har ei høyde på 285 meter over havet og er det 16. høyeste punktet i Østfold av åsene med primærfaktor på minst 50 meter.


== Se også ==
Fjell i Østfold


== Referanser ==
Folketingsvalget 2001

Folketingsvalget i Danmark 20. november 2001 ble skrevet ut 31. oktober 2001 av daværende statsminister Poul Nyrup Rasmussen. Etter valget ble Anders Fogh Rasmussen (Venstres partiformand) Danmarks nye statsminister. Socialdemokratiet gjorde sitt dårligste valg siden «jordskredsvalget» i 1973 og for første gang siden 1920 ble ikke partiet det største i Folketinget. Valgresultatet førte til at Poul Nyrup Rasmussen måtte gå av som statsminister, som han hadde vært siden 1993.
Med markant fremgang i både København, Århus og Aalborg hentet Venstre en stor del av partiets ekstra mandater i landets store byer.
Det var en markant fremgang for Dansk Folkeparti i store deler av landet, noe som gjorde partiet til Folketingets tredje største parti. Dansk Folkeparti ble størst i Sønderjyllands Amt med 14 prosent av stemmene, men den største fremgang oppnådde partiet i Nordjyllands Amt, hvor den tidligere Fremskridtskvinde Kirsten Jacobsen ikke stilte til valg denne gangen.
Valget ble en katastrofe for et gjennoplivet Fremskridtsparti med partistifter Mogens Glistrup tilbake som frontfigur.
Socialistisk Folkeparti gjorde et relavtivt dårlig valg, men mistet kun ét mandat. Partiet gikk jevnt tilbake over hele landet. Det var ikke én eneste krets partiet ikke hadde tapt oppslutning fra velgerne.
Også Centrum-Demokraterne gjorde et dårlig valg og gikk fra å være representert med åtte mandater til å forsvinne helt fra Folketinget. Valget var verst utenfor hovedstadsområdet det lille sentrumspartiet. Både på Sjælland, Fyn, og i Jylland fikk partiet halvert stemmetallene eller redsuert dem ned med to tredjedeler.

(+/-) – Forskjellen av antall mandater i Folketinget i forhold til fordelingen ved forrige valg.
Ex Libris Forlag

Ex Libris Forlag AS var et norsk forlag, grunnlagt i 1982. Forlaget ble i 1999 kjøpt opp av Egmont Norge og i 2000 ble det fusjonert med Egmonts eget forlag N. W. Damm & Søn. 
Ex Libris utga norsk og oversatt skjønnlitteratur, samt dokumentarbøker, fagbøker og kunstkalendere.
Lentulidae

Lentulidae er en gruppe av rettvingene (Orthoptera)  og tilhører en familiegruppe blant  gresshoppene.


== Utseende ==
Middelsstore (8–25 mm), vingeløse gresshopper. De ligner på nymfer av større arter. Hodet er stort og rundet med ovale fasettøyne. Antennene er tynne og noe lengre enn hodet. Kroppen er ganske tung og kraftig, helt uten vinger. Beina er forholdsvis korte, bakbeina utviklet til kraftige hoppebein.


== Levevis ==
De finnes helst i busker, der de spiser av løvverket. Én art kan gjøre skade i planteskoler, på den andre siden regner man med at én av artene er nyttig fordi den holder nede bestandene av en busk som ellers kunne blitt et problem-ugress.


== Utbredelse ==
Familien finnes bare i det sentrale, østlige og sørlige Afrika.


== Systematisk inndeling ==

 vingede insekter (Pterygota)
Neoptera («nyvinger»)
Orthopteroida  («gresshoppelignende insekter»)
Orden rettvinger (Orthoptera)
Underorden gresshopper (Caelifera)
Overfamilie Acridoidea
Familie Lentulidae Dirsh, 1956
Underfamilie Lentulinae Dirsh, 1956 – 21 slekter, 77 arter
Underfamilie Shelforditinae Ritchie, 1982 – 10 slekter, 13 arter


== Kilder ==
Liste over artene, fra Orthoptera Species File Online


== Eksterne lenker ==
(en) Lentulidae i Encyclopedia of Life 
(en) Lentulidae i Global Biodiversity Information Facility 
(en) Lentulidae hos ITIS 
(en) Lentulidae hos NCBI 
(en) Kategori:Lentulidae – bilder, video eller lyd på Wikimedia Commons 
Lentulidae – detaljert informasjon på Wikispecies 
Norsk Entomologisk forening
Homo sovieticus

Homo sovieticus (pseudolatin for «sovjetmennesket») er en sarkastisk og kritisk betegnelse av den mennesketype – med sin særegne tenke- og væremåte – som angivelig ble fremelsket av styresmaktene i det tidligere Sovjetunionen og hele Østblokken. Uttrykket ble skapt av den russiske forfatter og sosiolog Aleksandr Zinovjev, som skrev en bok med denne tittel (Гомо советикус, 1982).


== Referanser ==
Irene Huss – Tatovert torso

Irene Huss – Tatovert torso er et svensk kriminaldrama fra 2007 i regi av norske Martin Asphaug. Manuset ble skrevet av Stefan Ahnhem. Det bygger på Helene Turstens roman Irene Huss - Tatoverad torso (norsk: Irene Huss - Tatovert torso) fra 2000.
Irene Huss – Tatovert torso er den første av seks filmer som inngår i filmatiseringen av Helene Turstens kriminalromaner


== Handling ==
På en steinete strand utenfor Göteborg blir deler av en partert mannskropp funnet. Kriminalinspektøren Irene Huss har ikke noe annet å gå etter enn en veldig spesiell tatovering på overkroppen. Informasjon om et lignende parteringsmord fører henne til København og til en mystisk butikkeier og samtidig leiter Irene etter datteren til en venninne som er sporløst forsvunnet etter at hun har reist til København for å arbeide som modell.  Den stadig mer intensive jakten på en syk, og bestialsk morder fortsetter – en morder hun vet snart vil slå til igjen, og som dessuten begynner å fatte interesse for hennes egen familie…


== Rolleliste ==


== Eksterne lenker ==
(en) Irene Huss – Tatovert torso på Internet Movie Database 
(no) Irene Huss – Tatovert torso hos Filmfront 
(sv) Irene Huss – Tatovert torso i Svensk Filmdatabas 
Filmen hos Filmdelta.se
Grave Digger

Grave Digger er et tysk speed- power metal-band etablert i 1980.


== Diskografi ==


== Medlemmer ==
Nåværende medlemmerChris Boltendahl – Vokal (1980 – idag)
Jens Becker – Bass (1997 – idag)
Stefan Arnold – Trommer(1996 – idag)
Hans Peter Katzenburg – Keyboard (1999 – idag)Tidligere medlemmerManni Schmidt – Gitar (2000 – 2009)
Thilo Hermann – Gitar (2007 – 2009)
Uwe Lulis – Gitar (1986 – 2000)
Peter Masson – Gitar (1980 – 1986)
Tomi Göttlich – Bass (1991 – 1997)
Martin Gerlitzki – Bass (1983)
Willi Lackman – Bass (1983 – 1984)
René Teichgräber – Bass (1984)
C.F. Frank – Bass (1985 – 1987)
Frank Ulrich – Trommer (1994 – 1995)
Jörg Michael – Trommer (1993 – 1994)
Lutz Schmelzer – Trommer (1980)
Philip Seibel – Trommer (1981 – 1983)
Albert Eckardt – Trommer (1983 – 1987)
Peter Breitenbach – Trommer (1991 – 1993)


== Eksterne lenker ==
(en) Offisielt nettsted 
(en) Grave Digger (band) – kategori av bilder, video eller lyd på Commons 
(en) Grave Digger – galleri av bilder, video eller lyd på Commons 
(en) Grave Digger på Apple Music 
(en) Grave Digger på Discogs 
(en) Grave Digger på MusicBrainz 
(en) Grave Digger på Encyclopaedia Metallum 
(en) Grave Digger på Spotify 
(en) Grave Digger på Songkick 
(en) Grave Digger på Last.fm 
(en) Grave Digger på AllMusic
The Last Supper

The Last Supper (en: Nattverd) har flere betydninger:

FilmThe Last Supper (1976 film) , en historisk film av Tomás Gutiérrez Alea
The Last Supper (1994 film), kanadisk film av Cynthia Roberts
The Last Supper (1995 film), komedie med Cameron Diaz
The Last Supper (2003 film), sørkoreansk komedie
The Last Supper (2006 film), kortfilm
The Last Supper: Live at Hammerstein Ballroom, en Coheed & Cambria konsert-DVD
The Last Supper (Black Sabbath video), Black Sabbath videoMusikkThe Last Supper (album), musikkalbum fra Grave Digger
The Last Supper (Jim Gaffigan album), musikkalbum fra Jim Gaffigan
The Last Supper (sang), sang fra rockeoperaen Jesus Christ Superstar
The Last Supper (Mistula sang), en sang av Mistula
Janne Marie Fatland

Janne Marie Fatland (født 30. juni 1980) er norsk forfatter fra Etne i Sunnhordland, men bor nå i Oslo. 
Hun debuterte med : imitabilis på Oktober forlag i 2008. : imitabilis er en bitteliten bok, og formatet har gitt den stor oppmerksomhet. Men også innholdet er blitt lagt merke til. Kritikeren Ole Karlsen i Dag og tid sa det på denne måten: «Spanande debut, vakker bok.


== Bibliografi ==
: imitabilis Dikt, Oktober forlag 2008 ISBN 978-82-495-0603-3


== Referanser ==


== Kilder ==
Presentasjon av Janne Marie Fatland i Forfatterkatalogen på Forfattersentrums nettsider


== Eksterne lenker ==
Forlaget Oktobers presentasjon av Janne Marie Fatland Arkivert 14. mars 2012 hos Wayback Machine.
Intervju med Janne Marie Fatland på Flamme forlag
Reidun Elise Foldøy

Reidun Elise Foldøy (født 8. oktober 1971) er norsk forfatter fra Osterøy, bor i Bergen, og har skrevet en samling noveller som alle knyttes sammen av mennesker på det lille stedet Inndalsvik på Vestlandet. De samme litterære figurene dukker opp i flere noveller, som bipersoner i hverandres liv; på gjenforeningsfest, i bryllup eller i mer hverdagslige sammenhenger, men alltid på leting etter noe annet, for eksempel «ein stad å møtast».
I 2007 vant hun en novellekonkurranse i tidsskriftet Vinduet.


== Bibliografi ==
2008: Ein stad å møtast, Noveller, Aschehoug, ISBN 978-82-03-19434-4


== Referanser ==


== Kilder ==
Presentasjon av Reidun Elise Foldøy i Forfatterkatalogen på Forfattersentrums nettsider


== Eksterne lenker ==
«Den store dagen», novelle av Reidun Elise Foldøy i Vinduet, 24. september 2007
Olav R. Øyehaug

Olav Røyrhus Øyehaug (født 12. juli 1977) er norsk forfatter opprinnelig fra Ørsta på Sunnmøre, nå bosatt i Bergen sammen med sine kone Cesilie Holck (forfatter). I tillegg til sine to bokutgivelser på nynorsk, komponerer Øyehaug filmmusikk og spiller i bandet The Kanossa Gang. Nylig lagde han musikken til filmen Med øye for diktet (2008) som handler om Olav H. Hauge.


== Bibliografi ==
Kodane, Korttekster, Kolon forlag, 2008, ISBN 978-82-05-38590-0
Essensen, Korttekster, Kolon forlag, 2011, ISBN 978-82-05-41905-6
Botnen, Korttekster, Kolon forlag, 2016


== Priser ==
Veslebrorprisen 2008


== Referanser ==


== Eksterne lenker ==
Anmeldelse av boken "Essensen" i BT 14. november 2011
Kolon forlags presentasjon av forfatteren
Digitaliserte bøker av Olav R. Øyehaug i Nasjonalbiblioteket
Artikler av og om Olav R. Øyehaug i Norart
Erlend O. Nødtvedt

Erlend Ottesen Nødtvedt (født 21. oktober 1984 i Bergen) er en norsk forfatter fra Fyllingsdalen i Bergen. Nødtvedt debuterte med diktsamlingen Harudes i 2008, før Bergens Beskrivelse utkom i 2011. I 2014 kom Trollsuiten ut. I 2017 romandebuterte han med Vestlandet, før han i 2019 vendte tilbake til lyrikken med samlingen Slekter. Han har vunnet priser som Ung Poesi-prisen i 2008, Bergensprisen i 2011, Bjørnsonstipendet i 2012, Bokhandlerforeningens forfatterstipend i 2015, Premio Ostana i 2017, Olav H. Hauge-stipendet  i 2019 og Mads Wiel Nygaards legat i 2020. 
Nødtvedt har mastergrad i nordisk språk og litteratur fra Universitetet i Bergen med en oppgave om Kristofer Uppdal. Han har tidligere gått på Skrivekunstakademiet og har vært redaksjonsmedlem i tidsskriftet Vagant.  Nødtvedt har samarbeidet med musikere som Berit Opheim, Erlend Apneseth, Kjetil Møster, Nils Økland, Sigbjørn Apeland og Benedicte Maurseth. Han har også skrevet bestillingsverket Harmoniens beskrivelser til Bergen Filharmoniske Orkesters 250-årsjubileum.
I 2015 ble Nødtvedt kåret til en av de ti beste norske forfatterne under 35 år av Morgenbladet.


== Bibliografi ==
Mordet på Henrik Ibsen, Roman, Aschehoug 2021
Slekter, Dikt, Aschehoug 2019, ISBN 9788203364761
Vestlandet, Roman, Aschehoug 2017, ISBN 9788203362576
Trollsuiten, Dikt, Aschehoug 2014, ISBN 978-82-03-35783-1
Bergens beskrivelse, Dikt, Aschehoug 2011, ISBN 978-82-03-35091-7
Harudes, Dikt, Aschehoug 2008, ISBN 978-82-03-19435-1


== Priser ==
Mads Wiel Nygaards legat 2020
Olav H. Hauge-stipendet 2019
Premio Ostana
Bokhandlerforeningens forfatterstipend 2015
Bjørnsonstipendet 2012
Bergensprisen 2011
Ung Poesi-prisen 2008


== Referanser ==


== Kilder ==
Presentasjon av Erlend O. Nødtvedt i Forfatterkatalogen på Forfattersentrums nettsider


== Eksterne lenker ==
Intervju med Erlend O. Nødtvedt i BT 20. oktober 2008
Intervju med Erlend O. Nødtvedt i Dagsavisen 29. august 2009
Digitaliserte bøker av Erlend O. Nødtvedt i Nasjonalbiblioteket
Artikler om og av Erlend O. Nødtvedt i Norart
Pauliniidae

Pauliniidae er en gruppe av rettvingene (Orthoptera)  og tilhører en familiegruppe blant  gresshoppene.  


== Utseende ==
Små til middelsstore gresshopper med glatt kroppsoverflate. De er grønne på farge, har velutviklede vinger og ligner i det hele tatt på markgresshopper (Acrididae), en familie de av og til blir regnet til.


== Levevis ==
Pauliniidae er akvatiske gresshopper, det vil si at de lever i ferskvann. De kan gå på overflaten i likhet med vannløpere (Gerridae), dykke og svømme godt. Eggene legges under vann på vannplanter. De lever av vannplanter, men kan komme på land om natten. 


== Utbredelse ==
Familien finnes naturlig bare i Sør-Amerika, men én art har blitt innført til Afrika i et forsøk på å kontrollere vann-bregnen Salvinia, som der skaper problemer ved å tette igjen vannløp. 


== Systematisk inndeling ==
Pauliniidae blir noen ganger regnet som en undergruppe av den store familien Markgresshopper (Acrididae).

 vingede insekter (Pterygota)
Neoptera («nyvinger»)
Orthopteroida  («gresshoppelignende insekter»)
Orden rettvinger (Orthoptera)
Underorden gresshopper (Caelifera)
Overfamilie Acridoidea
Familie Pauliniidae Hebard, 1923
Slekten Marellia Uvarov, 1929
Marellia remipes Uvarov, 1929
Slekten Paulinia Blanchard, 1843 – én art
Paulinia acuminata (DeGeer, 1773)


== Kilder ==
Liste over artene, fra Orthoptera Species File Online


== Eksterne lenker ==
(en) Pauliniidae i Global Biodiversity Information Facility 
Bilde av Paulinia acuminata
Norsk Entomologisk forening